Francés Xavièr Fabre

Francés Xavièr Fabre (nascut lo 1èr d'abril de 1766 e mòrt le 16 de març de 1837 a Montpelhièr, baron en 1828Armorial de la noblesa de Lengadòc, Generalitat de Montpelhièr, Volum 1 e 2, Louis de La Roque, Félix Seguin, París 1860) èra un pintre d'Istòria, païsagista e gravaire francés del movement artistic classic.

Prèmi de Roma en 1787. Foguèt l'amic d'Alfieri e de la comtessa d'Albany veusa del darrièr dels Stuarts. A partir de 1790, trabalhèt luenh de París e de son mèstre David. Sa clientèla es divèrsa e aristocratica en Itàlia. Dona de sos modèls d'imatges agradables, un pauc flatós, gaireben realistas, conformes a la concepcion del retrach tradicional mondan. Un de sos retraches mai celèbres es lo del fraire de Napoleon I, Lucian Bonaparta, pintat en 1808 e que faguèt tres còps qu'un es al Museo Napoleonico de Roma, une autre al Musèu Fabre e lo tresen dins une granda colleccion napoleoniana privada. 
Sortís pas del repertòri de tradicion. Per l'estil s’inspira d'aquel de David dels ans 1780. Se distinguís per la severitat de l'estil, la puretat del dessenh e la riquessa de la color.

En 1824, a la mòrt de la comtessa d'Albany, s'installèt a Montpelhièr e faguèt dona a la vila de sas colleccions de pinturas e de libres a condicion que sián lo punt de depart d'un musèu, l'actual Musèu Fabre, e que pòsca abitar al musèu.

 Òbras 
 La Mort de Narcisse (1814) ;
 Lucien Bonaparte (1808) La Mort de Milon de Crotone ;
 Philoctète dans l'île de Lemnos ;
 La Chaste Suzanne ;
 Le Jugement de Pâris ;
 Le Portrait d'Alfieri ;
 La Mort de Philopœme.

 Nòtas e referéncias 
 Nòtas 

 Referéncias 
 Ligam cap a un estudi istoric sus Fabre, son parcors e lo musèu, del Conservator en cap, Director del Musèu Fabre, M. Michel Hilaire
 Ligam cap a la descripcion del Musèu Fabre per Eugène Thomas Segond Empèri

 Bibliografia 
 Michel Hilaire, Laure Pellicer, Sidonie Lemeux-Fraitot, Carlo Sisi, « François-Xavier Fabre de Florence à Montpellier (1766-1837)'' », Editions Somogy, 2008.

Categoria:Naissença en 1766
Categoria:Decès en 1837
Categoria:Decès a Montpelhièr